कहा- 53 साल बाद जरूरत क्यों? अभिनेता ने AMU प्रोफेसर से कराया था आवेदन
Naseeruddin Shah Daughter Heeba Shah Vs SDM उनका कहना है कि अगर उन्हें सर्टिफिकेट चाहिए तो उनके किसी ब्लड रिलेटिव को यहां आकर अप्लाई करना होगा
बॉलीवुड अभिनेता नसीरुद्दीन शाह की बड़ी बेटी हीबा का बर्थ सर्टिफिकेट अलीगढ़ SDM ने इश्यू करने से इनकार कर दिया है। उनका कहना है कि अगर उन्हें सर्टिफिकेट चाहिए तो उनके किसी ब्लड रिलेटिव को यहां आकर अप्लाई करना होगा। साथ ही इसके पीछे की वजह भी बतानी होगी कि उन्हें 53 साल बाद बर्थ सर्टिफिकेट की जरूरत क्यों पड़ रही है?
प्रोफेसर फ्रेंड के जरिए किया था अप्लाई
​​​​​अभिनेता ने AMU के एक प्रोफेसर फ्रेंड के जरिए बेटी हीबा के बर्थ सर्टिफिकेट के लिए नगर निगम में आवेदन दिया था। इसमें उन्होंने बताया कि उनकी बेटी का जन्म 20 अगस्त 1970 को अलीगढ़ के टीकाराम नर्सिंग होम में हुआ था। इसलिए बेटी का सर्टिफिकेट जारी कर दें।
अपर नगर आयुक्त राकेश कुमार यादव ने कहा कि यह सर्टिफिकेट लगभग 53 साल बाद मांगा गया है। इसलिए नियमानुसार नगर निगम ने इस मामले में SDM की रिपोर्ट मांग ली। इसके बाद SDM स्तर से इस आवेदन को निरस्त कर दिया गया।
अपर नगर आयुक्त बोले- आवेदन में कई तरह की कमियां थीं
अपर नगर आयुक्त ने बताया- अगर सर्टिफिकेट चाहिए तो हीबा के किसी ब्लड रिलेटिव को यहां आकर अप्लाई करना होगा। साथ ही उनके जन्म की तारीख संबंधी कोई सत्यापित दस्तावेज या शपथ पत्र देना होगा।
यह भी बताना होगा कि आखिर 53 साल बाद उन्हें इस सर्टिफिकेट की जरूरत क्यों है। इसके बाद ही उन्हें सर्टिफिकेट इश्यू करने पर विचार किया जाएगा।
उस समय अलीगढ़ में रहकर पढ़ाई करते थे नसीरुद्दीन शाह
बॉलीवुड अभिनेता नसीरुद्दीन शाह मूल रूप से बाराबंकी के रहने वाले हैं। उन्होंने 1967 से 1970 के दौरान अलीगढ़ में रहकर पढ़ाई की थी। इसी दौरान 1970 में उनकी पहली पत्नी मनारा से बड़ी बेटी हीबा का जन्म हुआ था।
इसके बाद नसीरुद्दीन की मुलाकात एक्ट्रेस रत्ना पाठक से हुई और धीरे-धीरे यह दोनों एक दूसरे को दिल दे बैठे। उन्होंने मनारा से तलाक ले लिया और फिर 1 अप्रैल साल 1982 में रत्ना से शादी कर ली।
रत्ना से शादी के कुछ समय बाद ही नसीर की पहली पत्नी का देहांत हो गया। बता दें कि नसीरुद्दीन के बड़े भाई जमीरुद्दीन शाह अलीगढ़ मुस्लिम विश्वविद्यालय के कुलपति रह चुके हैं।
ये भी पढ़ें...
बाराबंकी में जन्मे थे नसीरुद्दीन
साल 1950, तारीख 20 जुलाई। बाराबंकी के घोसि‍याना मोहल्‍ले में सेना में अधिकारी इमामुद्दीन शाह के यहां एक बच्चे का जन्म होता है। वह बच्चा कोई और नहीं, बल्कि अपने दमदार अभिनय से फिल्म जगत में एक अलग पहचान बनाने वाले अभिनेता नसीरुद्दीन शाह थे। यहां पढ़ें पूरी खबर